AEONTS:ปรับประมาณการกำไรปีนี้ขึ้นโบรกฯแนะถือราคาเป้าหมาย 107 บาท
AEONTS (ถือ ราคาปัจจุบัน 97.50 พื้นฐาน 107.00 +9.74%) คงคำแนะนำถือ แต่ปรับราคาพื้นฐานเพิ่มขึ้นจาก 102 บาท เป็น 107 บาท เนื่องจากมีการปรับประมาณการกำไรสุทธิสำหรับปี 2559 ขึ้น 10%
21 มิ.ย. 2559

บล.กสิกรไทย ระบุในบทวิเคราะห์วันนี้ (21 มิ.ย.) ว่า บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS (ถือ ราคาปัจจุบัน 97.50 พื้นฐาน 107.00 +9.74%) คงคำแนะนำถือ แต่ปรับราคาพื้นฐานเพิ่มขึ้นจาก 102 บาท เป็น 107 บาท
เนื่องจากมีการปรับประมาณการกำไรสุทธิสำหรับปี 2559 ขึ้น 10% จากการปรับค่าใช้จ่ายสำรองลง และปรับสมมติฐานค่าใช้ต่อรายได้ลงเพื่อสะท้อนการเก็บหนี้ที่ทำได้ดีขึ้นและความพยายามในการคุมค่าใช้จ่ายของบริษัท และมีการปรับสมมติฐานอัตราการจ่ายเงินปันผลเพิ่มขึ้นเป็น 35% จาก 30% เพื่อสะท้อน อัตราการจ่ายปันผลจริงในสองปีล่าสุดที่ผ่านมา แต่ปรับประมาณการกำไรสุทธิสำหรับปี 2560 ลง 10% เนื่องจากเรามีการปรับสมมติฐานการเติบโตของสินเชื่อและNIM ลง
มีมุมมองว่าการส่งออกที่ยังอ่อนแอ ค่าล่วงเวลาที่ลดลง หนี้ครัวเรือนที่สูง ภัยแล้ง มีผลกระทบต่อกลุ่มลูกค้าหลักของ AEONTS ที่ส่วนมากเป็นกลุ่มผู้มีรายได้ระดับกลางถึงล่างทำให้การเติบโตของธุรกิจและกำไรจะยังเป็นไปอย่างค่อนข้างจำกัด คงคำแนะนำถือที่ราคาเป้าหมาย 107 บาท โดยราคาปัจจุบันราคาหุ้นเทรดที่ PBV ล่วงหน้า 1.8x (+0.5SD ของค่าเฉลี่ย 5 ปี) และ PER ล่วงหน้าที่10.3x (-0.5SD (5.2x ของค่าเฉลี่ย 5 ปี) 